योगी सरकार के मंत्री खुलकर उतरे पुलिस अफसरों के विरोध में, बोले- नहीं छोड़ूंगा किसी दोषी को  
विवेक तिवारी मर्डर से सवालों में घिरी उत्तर प्रदेश पुलिस
कानून मंत्री ब्रजेश पाठक ने पुलिस की भूमिका पर उठाए सवाल
कहा- केस में लीपापोती करने वाले किसी अफसर को छोडे़ंगे नहीं
विवेक तिवारी के साथ कार में मौजूद महिला ने की ओर से दर्ज करायी गयी रिपोर्ट के मुताबिक  शुक्रवार/शनिवार की रात करीब दो बजे वह अपने सहकर्मी विवेक तिवारी (38) के साथ कार से घर जा रही थीं. रास्ते में गोमतीनगर विस्तार इलाके में सामने से दो पुलिसकर्मी आये तो तिवारी ने गाड़ी आगे बढ़ाने की कोशिश की. इस दौरान एक सिपाही कार की हल्की चपेट में आ गया. सना के मुताबिक पुलिसकर्मियों ने कार को रोकने की कोशिश की और उनमें से एक ने गोली चलायी, जो तिवारी को लगी. इसके कारण बेकाबू हुई कार अंडरपास की दीवार से जा टकरायी. हादसे में गम्भीर रूप से घायल तिवारी को अस्पताल पहुंचाया गया, जहां थोड़ी देर बाद उसकी मृत्यु हो गई.